ബംഗാളിലെ സംഘര്ഷം അന്വേഷണം സിബിഐയ്ക്ക്, ഹൈക്കോടതിയുടെ മേല്നോട്ടത്തില് പ്രത്യേക സംഘം കൊല്ക്കത്ത: പശ്ചിമ ബംഗാളിലെ തെരഞ്ഞെടുപ്പിന് പിന്നാലെയുണ്ടായ ആക്രമണങ്ങളില് അന്വേഷണം സിബിഐയ്ക്ക് വിട്ട് കൊല്ക്കത്ത ഹൈക്കോടതി. എല്ലാ കേസുകളും സിബിഐക്ക് കൈമാറാനാണ് നിര്ദേശം. കോടതി മേല്നോട്ടത്തിലായിരിക്കും അന്വേഷണം. ആറാഴ്ചക്കകം റിപ്പോര്ട്ട് നല്കണം. മറ്റ് കേസുകളിലെ അന്വേഷണത്തിന് സിബിഐ പ്രത്യേക സംഘത്തിന് രൂപം നല്കണമെന്നും കോടതി നിര്ദ്ദേശിച്ചിട്ടുണ്ട്. കോടതി ഉത്തരവ് പശ്ചിമബംഗാള് സര്ക്കാരിന് തിരിച്ചടിയാണ്. തിരഞ്ഞെടുപ്പിന് ശേഷമുള്ള ഏറ്റുമുട്ടല് 11 പേരുടെ മരണത്തിന് കാരണമായെന്ന് അഭിഭാഷകന് അനിന്ദ്യ സുന്ദര് ദാസ് നല്കിയ ഹര്ജിക്ക് പിന്നാലെ ഹൈക്കോടതി ദേശീയ മനുഷ്യാവകാശ കമ്മീഷനോട് സംഭവത്തില് റിപ്പോര്ട്ട് സമര്പ്പിക്കാന് ആവശ്യപ്പെട്ടിരുന്നു. ഈ റിപ്പോര്ട്ടിന്റെ അടിസ്ഥാനത്തിലാണ് അന്വേഷണം ഹൈക്കോടതി സിബിഐക്ക് വിട്ടത്. ദേശീയ മനുഷ്യാവകാശ കമ്മീഷന്റെ, മലയാളിയായ സി വി ആനന്ദ ബോസ് ഐഎഎസ് അടങ്ങുന്ന അഞ്ചംഗ കമ്മിറ്റിയാണ് ആക്രമണങ്ങളില് വസ്തുതാപഠനം നടത്തിയത്. അന്വേഷണത്തിനായി ബംഗാളിലെത്തിയ തങ്ങള് നേരിട്ടറിഞ്ഞത് ഹൃദയഭേദകമായ കാര്യങ്ങളെന്ന് ആനന്ദ് ബോസ് ഏഷ്യാനെറ്റ് ന്യൂസ് ഓണ്ലൈനിനോട് പറഞ്ഞു. സംഘഷത്തിനിടെ മാതാപിതാക്കള്ക്കും ഭര്ത്താവിനും സഹോദരങ്ങള്ക്കും മുന്നിലിട്ട് ബലാത്സംഗം ചെയ്യപ്പെട്ട പെണ്കുട്ടികളുണ്ട് ബംഗാളില്. അവുടെ വേദന നൊമ്ബരമായെന്ന് അദ്ദേഹം പറഞ്ഞു. ആര് സംരക്ഷിക്കുമെന്ന് അറിയാതെയുള്ള അരക്ഷിതാവസ്ഥയാണ് ചില ഇടങ്ങളില് കാണാനായത്. പൊലീസ് സ്റ്റേഷനില് പരാതി നല്കിയാല് അന്വേഷിക്കാന് അവര് തയ്യാറാകുന്നില്ല. പകരം പരാതിക്കാര് പ്രതികളാകുന്ന അവസ്ഥയും നിലനില്ക്കുന്നുണ്ടെന്നും ജനങ്ങള് കമ്മിറ്റിക്ക് മുമ്ബാകെ പറഞ്ഞതായി സി വി ആനന്ദ ബോസ് വ്യക്തമാക്കി. സംസ്ഥാനത്ത് ഐഎഎസ്, ഐപിഎസ് ഉദ്യോഗസ്ഥര്ക്ക് ഭരണഘടനാപരമായ തങ്ങളുടെ കര്ത്തവ്യം നടപ്പിലാക്കുന്നതില് വീഴ്ചപറ്റി. അവര് നീതിയും ന്യായവും നടപ്പിലാക്കുന്നില്ല. ഇത് അവസാനിപ്പിക്കാനുള്ള നിര്ദ്ദേശങ്ങള് എന്എച്ച്ആര്സി കമ്മിറ്റീ റിപ്പോര്ട്ടില് വ്യക്തമാക്കിയിട്ടുണ്ട്. സംഘര്ഷങ്ങളില് ഇരകളായവരെ പുനരധിവസിപ്പിക്കണമെന്ന ആവശ്യവും കമ്മിറ്റി മുന്നോട്ടുവച്ചിട്ടുണ്ടെന്നും സി വി ആനന്ദ ബോസ് കൂട്ടിച്ചേര്ത്തു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona